Fabrizio Romano a dezvăluit cei 8 jucători care pleacă de la Tottenham în perioada de mercato din vară. Ange Postecoglou și-a făcut deja „lista neagră”, iar jurnalistul sportiv menționat anterior a anunțat totul.
Tottenham a încheiat actualul sezon de Premier League pe locul al 5-lea, cu 66 de puncte după cele 38 de partide. Spurs a fost la doar 2 puncte diferență de locul al 4-lea, care a fost ocupat de Aston Villa.
Fabrizio Romano a dezvăluit cei 8 jucători care pleacă de la Tottenham în vară
Potrivit informațiilor oferite de Fabrizio Romano, care au fost citate de presa din Marea Britanie, Tottenham a pus pe lista de transferuri 8 jucători, pentru perioada de mercato din vară. Este vorba despre:
- Joe Rodon (fundaș central)
- Japhet Tanganga (fundaș central)
- Djed Spence (fundaș lateral)
- Emerson Royal (fundaș lateral)
- Ryan Sessegnon (fundaș lateral)
- Pierre-Emile Hojbjerg (mijlocaș defensiv)
- Giovani Lo Celso (mijlocaș ofensiv)
- Bryan Gil (extremă stânga)
Englezii au dezvăluit și ce se va întâmpla cu Radu Drăgușin, care nu a primit prea multe minute la Tottenham, de la transferul din iarnă.
După amicalul cu Newcastle, publicația SpursWeb a anunțat faptul că românul va deveni rezerva lui Cristian Romero, în sezonul viitor, dat fiind faptul că Spurs va mai transfera un fundaș în această vară.
Radu Drăguşin a primit „premiul Oscar” la Tottenham: „Le mulţumesc celor care au crezut în mine!”
Radu Drăguşin a avut parte de o surpriză de proporţii şi a primit „premiul Oscar” la Tottenham. Fundaşul în vârstă de 22 de ani ani a fost felicitat la o zi după ultimul meci al lui Spurs din această ediţie de campionat. Internaţionalul român a fost integralist în victoria cu Sheffield United, scor 3-0.
Chiar dacă nu a trecut prin cele mai bune momente după transferul istoric de la Genoa, pentru 30 de milioane de euro, Drăguşin se simte excelent la Londra. Tocmai a fost desemnat câştigător la o categorie din „premiile alternative pentru finalul sezonului”.
În momentul în care a ajuns la club, Drăguşin a fost oprit şi a fost anunţat că a fost desemnat jucătorul lui Tottenham care are „cel mai frumos păr”. Internaţionalul român s-a amuzat copios şi a avut şi o reacţie.
„Vreau să le mulțumesc tuturor celor care au crezut în mine, în părul meu. Sunt foarte fericit”, a spus Radu Drăguşin, pentru contul oficial al lui Tottenham.
Radu Drăguşin a refuzat oferta lui Bayern pentru a ajunge la Tottenham. În această ediţie din Premier League a adunat 424 de minute în 9 apariţii. Spurs s-a clasat pe locul 5 în campionatul Angliei.